مطعم يقدم وجبات تعودنا عليها مثل البرقر والشورما والكباب لكن بلحم الحاشي طبعآ الفكره غريبه وتعطي طعم مختلف تمامآ عن الي تعودنا عليه مثال الفهيتا فلا تتوقع ان الوجبات راح تكون بنفس الطعم بس اعرف انك راح تاكل سادوتش لذيذ وخصوصآ انهم يخيرونك بنوع الخبز باستثناء  
 البرقر وانواعه كالتالي 
  
 الخبز العربي 
  
 خبز الجامبو او الفرنسي 
  
 خيز التورتيا 
  
 اما القائمه فتحوي خيرات كثير راح اتكلم عن الي جربته فقط 
  
 الشورما = الشورما عندهم شي اخر او خل اقول شي مختلف تمامآ بطعم خرافي يشبه الروست بيف والباسترامي (البسطرمه)  وافضل خيار انك تاخذها بخبز الجامبو واضف معها كل شي من الطماط والخس والجبن وحبيت انبه للي يبي الشورما يجيهم قبل الساعه عشر ولا مراح يلقا شي 
  
 الكباب = بالمنيو مكتوب كفته بس هذا لان اخوانا المصريين يسمون الكباب كفته والعكس 
 الطعم كان لذيذ وما يختلف عن طعم الكباب العادي لكن دسم اكثر 
  
 البرقر والدبل برقر= اذا وقع اختيارك عليه فاحرص انك تختار الدبل لان العاديه تعنبر نحيفه 
 اما الطعم فكان جيد لكن بعيييييد عن البرقر الي تعودنا عليه 
  
 ساندوتش اسمه كورن ونسيت الاسم الي بعده= الوجبه عباره عن لحم مفروم حراق يعني نقدر نقول تشلي بس من دون فاصوليا = الوجبه خفيفه لكن ليست خيار جيد لوجبة عشاء 
  
 الفهيتا= ماعندي شي اقوله عنها غير انها ابدآ مادخلت مزاجي فلحم الحاشي ثقيل ويمكن هالشي منع البهارات من الانسجام بالطبق 
  
 تقيمي العام للمطعم  
  
 الطعم 10/10 للشورما و 8/10 للساندوتاشات والبرقر 
  
 الديكور 7 /10 ويعيبه الاناره القويه والدرج المنحدر الي راح يضايقك عند النزله 
  
 الخدمه 9/10